जिपिएस डिभाइस प्रयोगले आकस्मिक अवस्थामा लोकेसन पत्ता लगाई छिटो उद्धारमा जुट्न सहयोग गर्छ । ‘जलवायु परिवर्तनका कारण अहिले हिमाली क्षेत्रको मौसमबारे गरिने अनुमान ठ्याक्कै नमिल्न सक्छ,’ नेपाल पर्वतारोहण संघ (एनएमए)का महासचिव ठाकुरराज पाण्डे भन्छन्, ‘जिपिएस ट्र्याकिङ डिभाइसको प्रयोगले नेपाल आरोहणका लागि संसारकै सुरक्षित छ भन्ने सन्देश जानेछ ।’ आरोहणको झुटो दाबी र हिमालमा हुने दुर्घटनाले नेपालबारे नकारात्मक सन्देश प्रवाहित हुने गरेकोमा त्यो नियन्त्रण हुने उनको भनाइ छ ।
